Koskenkorvan Trahteerin saunat lämpöösenä kahdessa vuorossa ja sen päälle ruokaa, juomaa sekä lavalla Jonna Pirttijoki!
Juhannusviikolla Trahteerissa on Juhannussaunat, joiden myötä on mahtava aloittaa siirtymä kauniin keskikesän juhlaan. Mikäpä tähän sopisikaan paremmin kuin haitarimusiikki, joten ilolla ilmoitamme, että loistava Jonna Pirttijoki saapuu markille soittamaan! Jonna esiintyy saunojen päälle pihamaallamme, mutta on luvannut myös vierailla saunoilla soittamassa molempien saunavuorojen aikana. Tästä ei juhannustunnelma parane! -- Koskenkorvan Trahteerin suositut avoimet saunaehtoot jatkuvat kesällä 2025 yhdeksän kertaa välillä 11.6. - 30.7.! Tuttuun tyyliin (vähintään) kolme saunaa on lämpöisenä sekä kylmäallas kylmänä, terassilla on ruokaa ja paikallisjuomia sekä saunojen päälle mielenkiintoisia esiintyjiä. Terassi täysin anniskeluoikeuksin avoinna kello 23 saakka. -- Saunaehtoo jaetaan kahteen saunavuoroon: 1. vuoro klo 16:00-18:30 2. vuoro klo 18:30-21:00 ...eli saunomisaikaa on reilut 2h per vuoro. Näin menetellen vähennetään ruuhkaa pukutiloissa ja lauteilla. Saunamaksuun (15 €) sisältyy hienon saunaelämyksen lisäksi saunojan käyttöön Trahteerin maankuulut sauna-asut eli Saunatrikoot - kokovalikoimaa on ihan kaikille. Oma pyyhe mukaan! Miehille ja naisille on omat pukuhuoneensa ja suihkutilansa. Pienille lapsille emme sauna-aluettamme suosittele turvallisuussyistä. -- Saunalippu kannattaa ostaa ETUKÄTEEN, viime kesänä saunat myytiin loppuun useamman kerran! Yksittäiset liput ostetaan jommalle kummalle saunavuorolle. Tästä lippukauppaan: https://trahteeri.fi/tuote-osasto/liput/ -- Saunailloissa ei ole saunomispakkoa. On siis hyvinkin luvallista tulla piipahtamaan saunaillan aikana terassilla tai tulla katsomaan keikkaa, vaikkei saunoisikaan. Pääsy terassille ja keikoille ilmainen. Keikat alkavat noin kello 21. Tervetuloa koskenkorvalaisiin saunailtoihin!
Avoin saunailta: Juhannussaunat & Jonna Pirttijoki
Jalasjärven kanttorin konsertissa kuullan vakavampaa ja kevyempääkin urkumusiikkia.
Säveltäjänimiä ovat mm. J.S. Bach, C. Franck, J. Alain ja E. Arro. Konserttiin on vapaa pääsy. Tervetuloa! Toinen konsertti samalla ohjelmalla pidetään sunnuntaina 17.8. klo 18 Seinäjoella Lakeuden Ristin uruilla. Urkujen kuvat: Sarah Senf ja Maarja Korts.
Urkukonsertti Jalasjärven kirkossa. Maarja Korts
Syyspimeyden kietoessa otteeseensa, mikä olisikaan sopivampaa seuraa kuin vanha kunnon kummitustarina?
Siirtykäämme siis Englantiin, viktoriaanisen aikakauden loppupuolelle. Ja teatteriin, jossa herra Arthur Kipps yrittää kertoa kauan sitten kokemansa karmivat tapahtumat. Hänellä itsellään ei ole esiintyjän lahjoja, vain pakottava tarve kertoa tarinansa. Apuun palkatun nuoren näyttelijän opastamana näyttämö herää eloon. Pian saammekin nähdä, kuinka asianajajana toiminut Kipps lähti kuolleen asiakkaansa hautajaisiin ja näki siellä ensimmäistä kertaa tarinan mustapukuisen naisen. Kenestä oikein on kyse? Pelätyn hahmon mysteeri kalvaa nuoren Arthurin mieltä. Ja näytelmän edetessä mieheen syvät jäljet jättänyt tarina alkaa käydä pelottavan todeksi… Susan Hillin romaaniin (1983) perustuvaa näytelmää on esitetty Lontoossa vuodesta 1989 lähtien. Näytelmän brittimäisen tyylikkäissä rooleissa loistavat Esa Ahonen ja Tomi Turunen. Jännitystarinan ohjaa Jermo Grundström, jonka aiempi ohjaus Seinäjoella oli The Addams Family (2023).
Mustapukuinen nainen | Seinäjoen kaupunginteatteri
Tunnen puun, joka kasvoi suureksi -taidenäyttely esittelee seinäjokisen kuvanveistäjän, Tiina Laasosen, uusia teoksia
Kunsthalle Seinäjoki's exhibition by sculptor Tiina Laasonen
Tiina Laasosen yksityisnäyttely Tunnen puun, joka kasvoi suureksi esittelee seinäjokiselta kuvanveistäjältä uusia teoksia Seinäjoen taidehallin Hallissa. Näyttely käsittelee yhteisöllistä muistia, pientä puun elämän mittaista ajanjaksoa ajan pitkässä jatkumossa. Näyttelyn teokset on valmistettu puumateriaalista, joka on kerätty avoimella puunkeruukampanjalla paikallisten asukkaiden kotipihoilta Seinäjoelta, Lapualta ja Vaasasta. Keskeinen osa näyttelyä ovat taideteosten materiaaleihin liittyvät muistot ja tarinat, jotka taiteilija kirjoitti ylös puumateriaalia kerätessään. Tarinat ja muistot ovat näyttelyn teosten muotokielen ja aiheiden lähtökohtia. Taiteilija itse muistaa omenapuun, jonka istutti äitinsä kanssa voikukkapellosta raivattuun puutarhaan. Vuosia myöhemmin äiti antoi Laasoselle myrskyn katkaiseman omenapuunoksan toivoen, että siitä syntyisi taideteos. Lopulta se sai uuden elämän Äidin omenapuunoksa -teoksena, joka on esillä näyttelyssä. Laasonen käsittelee teoksissaan ja niiden tekotavassa puihin liittyvää tunnesidettä, niiden suhdetta muistoihin, henkilöhistoriaan ja identiteettiin. Laasosen työskentelyssä perinteinen käsityöläisyys ja puuntyöstötekniikat yhdistyvät nykykuvanveiston kanssa. Työskentelyprosessi on hidas, vaitonainen ja samaa työvaihetta toistava. Hallin rouhea ja betoninen arkkitehtuuri tarjoaa taustan eri puulajien sävyille, puun lämmölle ja pehmeydelle. Kookkaat teokset noudattelevat Laasoselle tuttua muotokieltä: puisia nauhoja, neuleita ja helmiä. Muodot symboloivat jatkuvuutta ja katkeamattomuutta sukupolvien ketjussa ja ajassa. Tiina Laasonen Tiina Laasonen (s. 1968 Kauhava) asuu ja työskentelee Seinäjoella. Laasonen valmistui vuonna 1993 Kankaanpään taidekoulusta kuvanveistäjäksi. Laasonen on toiminut myös ympäristötaiteilijana ja tehnyt useita julkisia teoksia. Hänen veistoksiaan ja tilataideteoksiaan on nähty lukuisissa galleria- ja museonäyttelyissä Suomessa ja ulkomailla, ja hänen teoksiaan on monissa museoissa ja julkisissa kokoelmissa. Tiina Laasoselle on myönnetty 2019 Sanomalehti Pohjalaisen Vaasan Jaakkoo -kulttuuripalkinto, 2017 Pohjanmaan taidetoimikunnan taidepalkinto ja 1997 Nuori pohjalainen taiteilija -palkinto. Taiteilijan työskentelyä on tukenut SKR Etelä-Pohjanmaan rahasto ja Taiteen edistämiskeskus. Kuva: Katariina Vestergård
Know a Tree that Grew Up is a solo exhibition by Tiina Laasonen presenting new works by the Seinäjoki based sculptor. The exhibition deals with communal memory and observes a lifespan of a single tree in relation to the long continuum of time. The works in the exhibition are made from wood collected through an open call: Local people in Seinäjoki, Lapua and Vaasa donated material for the artworks directly from their gardens. While collecting the pieces of wood for the art works, the artist took notes on the stories and memories the donators had on the material. The stories and memories later became central to the exhibition: they serve as the subject of the artworks as well as the starting point for the formal language of the exhibition. The artist herself still remembers how she and her mother planted an apple tree in the garden cleared from the dandelion field. Years later, the mother gave Laasonen an apple tree branch cut by a storm, hoping that the brach could be turned into a work of art. In the end, the branch got a new life as Mother’s apple tree branch, an artwork on display in the exhibition. Through her art as well as the process of working, Laasonen reflects on the emotional bond associated with trees, the way they connect to our memories, personal histories and identities. Laasonen’s work combines traditional craftsmanship and woodworking techniques with contemporary sculpture. The working process is slow, silent and often repeating the same work phase. The large works follow the form that is familiar to Laasonen: they turn into wooden strips, knits and beads. The shapes symbolize continuity and unbrokenness in the chain of generations and time. The rough and concrete architecture of Seinäjoki Kunsthalle exhibition space provides a contrasting background for the varying tones of different types of wood, the warmth and tenderness of the material.
Tunnen puun, joka kasvoi suureksi -taidenäyttely Seinäjoen taidehallilla
Tiina Laasonen: I Know a Tree that Grew Up
koulunpaattajaiset_huhtalava-2_kuva alavuden kaupungin nuorisopalvelut.JPEG
Alavuden nuorisopalveluiden järjestämä ulkoilmakonsertti.
Koulun päätösbileet lauantaina 31.5.2025 klo 19.00-23.30 Alavuden Rantapuistossa osoite Huhtamäentie, Alavus Alavuden nuorisopalveluiden järjestämä ulkoilmakonsertti. Tapahtumassa esiintyy: Nuorten bändi klo 19 AV klo 20 Pasanen klo 21 Korelon klo 22.30 Tapahtumaan on VAPAA PÄÄSY. Alle 13-vuotias huoltajan seurassa. Tapahtuma on PÄIHTEETÖN. Huhtamäentie on suljettu tapahtuman ajan klo 17-24. Paikalla on Safetorin järjestyksenvalvonta. Korvatulppien käyttöä suositellaan. Tapahtumapaikalla on vesipiste. Pääjärjestäjä: Alavuden kaupungin nuorisopalvelut
Koulujen päätösbileet la 31.5. klo 19 alk. Alavuden Rantapuistossa
Tunnen puun, joka kasvoi suureksi -näyttelyn avoimet avajaiset Seinäjoen taidehallilla
Art Exhibition Opening Event at the Kunsthalle Seinäjoki
Tunnen puun, joka kasvoi suureksi -näyttelyn avoimia avajaisia vietetään perjantaina 13.6.2025 klo 16-20 näyttelytila Hallissa. Talossa järjestetään samaan aikaan Kalevan Navetan kesäpäivä -tapahtuma. Tapahtumaan on vapaa pääsy kaikille. Lämpimästi tervetuloa! Tiina Laasosen yksityisnäyttely Tunnen puun, joka kasvoi suureksi esittelee seinäjokiselta kuvanveistäjältä uusia teoksia Seinäjoen taidehallin Hallissa. Näyttely käsittelee yhteisöllistä muistia, pientä puun elämän mittaista ajanjaksoa ajan pitkässä jatkumossa. Laasonen tarkastelee teoksissaan ja niiden tekotavassa puihin liittyvää tunnesidettä, niiden suhdetta muistoihin, henkilöhistoriaan ja identiteettiin. OHJELMA Näyttelyn avoimet avajaiset ovat osa Kalevan Navetan kesäpäivää. Klo 16-20 Seinäjoen taidehallin näyttelyavajaiset: Tunnen puun, joka kasvoi suureksi.Vapaa pääsy taidehallin näyttelyihin. Klo 16-20 Muistojen puu -työpaja, Itikka, 2. krs. Ilmainen non-stop työpaja, jossa kävijät pääsevät kirjoittamaan puihin liittyviä muistoja ja kiinnittämään ne Muistojen puun oksille. Klo 17:30-18 Taiteilijahaastattelu: Tiina Laasonen, Hugo-sali, 2. krs. Seinäjoen taidehallin ts. taidekuraattori Laura Laukkanen haastattelee Tunnen puun, joka kasvoi suureksi -näyttelyn taiteilijaa Tiina Laasosta. Äärellä-bistro avoinna klo 16-21:30 Kalevan Navetan 1. kerroksessa. Koko kesäpäivän ohjelman löydät täältä. Taidehallin taidenäyttelyiden avajaiset ovat aina kaikille avoimia, maksuttomia ja kaikenikäisille sopivia tapahtumia. Avajaisia järjestetään pääasiassa Kalevan Navetan tapahtumapäivien yhteydessä, jolloin talo on täynnä myös muuta monipuolista kulttuuriohjelmaa. Avajaisissa järjestetään taiteilijoiden ja kuraattoreiden haastatteluja, avoimia työpajoja ja opastuksia, joiden avulla uudesta näyttelystä saa enemmän irti. Saapuminen Kalevan Navettaan Osoite: Nyykoolinkatu 25, 60100 Seinäjoki. Rakennuksen pääovi sijaitsee Kalevan Navetan ja Itikanmäen asuintalojen välisen sisäpihan puolella. Kävellen ja pyörällä pääset Kalevan Navetalle Vaasantien kautta tai Pohjan valtatien ylittävää Lakeuden aamunkoi -siltaa pitkin. Kalevan Navetan ympärillä on noin 50 autopaikkaa asiakkaille. Ensimmäiset kaksi (2) tuntia on ilmaista automaatista saatavalla lipukkeella tai parkkisovelluksella, ja seuraavat tunnit maksavat 1 €/h. Lähin yleinen pysäköintialue sijaitsee Maakunnankadulla noin 700 metrin päässä rakennuksesta. Vilkkaina tapahtumapäivinä suosittelemme käyttämään henkilöauton sijasta muita saapumisvaihtoehtoja tai pysäköimään auton tarvittaessa Maakunnankadun parkkialueelle.
Avoimet näyttelyavajaiset: Tunnen puun, joka kasvoi suureksi
Art Exhibition Opening Event: I Know a Tree that Grew Up
Kolme kovaa valtaavat lavan - Kiharakolmio, Leija Lautajama ja The Moontwins
Tiilan Trokeet IV Klubi-illassa perjantaina 30.5.2025 kolme kovaa valtaavat lavan - Kiharakolmio, Leija Lautamaja ja The Moontwins Tiilan Trokeet IV toisena tapahtuma on Klubi-illta Monkey Islandilla Alavudella perjantaina 30.5.2025 klo 19. Tuolloin lavalle nousee kolme huippuesiintyjäryhmää, joiden mukana on myös alavutelaislähtöisiä huippumuusikoita, jotka ovat tunnettuja myös suomen rajojen ulkopuolella. Alavuden kaupungin kulttuuripalvelut on saanut esiintyjiksi ensi vuonna 30-vuotisjuhlavuotta viettävän Kiharakolmion, sooloartisti Leija Lautamajan sekä The Moontwinsin. Monkey Island, (Alavuden vanha Meijeri), Järviluomantie 24, Alavus Liput ovelta 15 euroa, K-18, kolmen tunnin monipuolinen musiikkikattaus! klo 19.00 Kiharakolmio Korkeakoski, Paalanen, Lautamaja, Saukko klo 20.15 Leija Leija Lautamaja klo 21.15 The Moontwins Leija Lautamaja ja PK Keränen Liput ovelta 15 €, K18. Tiilan Trokeet -tapahtuman järjestää Alavuden kaupungin kulttuuripalvelut.
Tiilan Trokeet IV -klubi-ilta pe 30.5. klo 19 Alavuden Monkey Islandissa
Tiilan Trokeet IV musiikkitapahtuma Alavuden Sapsalammilla on 6. elokuuta eri vuosisadalla syntynyt kaksi musikaalisesti vahvaa naista, jotka molemmat ovat tunnettuja kansanlauluistaan ja -musiikistaan niin pelimannien kuin kansanmusiikin ystävien keskuudessa. He ovat suuresti vaikuttaneet alavutelaisen kansanmusiikin tunnettavuuteen Suomessa ja lukuisissa muissa maissa ja tuoneet perinteistä kansanlaulua ja -musiikkia kaiken kansan tietoisuuteen omana aikanaan. Kyseessä ovat kansanlaulaja Tiila Ilkka ja mestaripelimanni Airi Hautamäki. Mestaripelimanni Airi Hautamäki 40 vuotta soiton juhlaa -konsertti helatorstaina 29.5.2025 klo 14 Alavuden lukion salissa. Alavuden lukio, Kirkkotie 12, Alavus Tilaisuuden juontaa Eeva-Liisa Riihimäki. Ohjelma: Airi ja Pojat Alavuden Minipelimannit NaisMestarit Sakalaiskat Unohtumaton sävel El´Milano Airin Riijo Alavuden Kaksiriviset Konserttiin on vapaa pääsy. Tervetuloa kaiken ikäiset tutustumaan kansanmusiikkiin ja nauttimaan konsertin tunnelmallisesta, mukaansa tempaavasta musiikkitarjonnasta! Tiilan Trokeet -tapahtuman järjestää Alavuden kaupungin kulttuuripalvelut
Tiilan Trokeet IV -ilmaiskonsertti Alavuden lukiolla to 29.5. klo 14
Livemusiikkia lauantaisin Ravintola Verstaan kesäterassilla Piirillä.
Livemusiikkia lauantaisin Ravintola Verstaan kesäterassilla Piirillä. Tule nauttimaan mukavasta illasta hyvän ruuan ja juoman pariin Seinäjoen aurinkoisimmalle kesäterassille. KESÄN BÄNDIT La 7.6. Heli & The Bads Jacks duo La 14.6. Anne Vihelä & Tomi Lähdesmäki La 5.7. Jonna Pirttijoki La 12.7. Villakko La 19.7. Family Business DJ La 26.7. Henri Peltola La 2.8. Dom som sjunger blues La 9.8. Juha Lagström La 16.8. Takamaa & Haavisto duo Ilmainen sisäänpääsy keikoille. Keikat alkavat klo 19.00. Sateen sattuessa keikka sisällä Ravintola Verstaan ravintolasalissa. Lue lisää: https://ravintolaverstas.fi/kesaterassi/
Ravintola Verstaan kesäterassi, Piiri, Seuralantie 25, 60220 Seinäjoki
Livemusiikkia Ravintola Verstaan kesäterassilla
Pohjalaiset tuulimyllyt ja perinnerakennukset näyttely (1).png
Millintarkasti käsin piirrettyjä pohjalaistaloja ja tuulimyllyjä
Näyttely avoinna kesäkuulla: ti-ke klo 13-18 la-su klo 13-16 Kansainvälisten arkkitehtien ryhmä kokoontui elokuun alkupuolella 2024 Jalasjärvelle ja Seinäjoelle piirtämään pohjalaisia tuulimyllyjä. Millintarkkoihin käsivaralla tehtyihin piirustuksiin tallentui viiva kerrallaan mamsellimylly Törnävältä sekä jalka- ja varvasmyllyjä Jalasjärveltä. Pohjalainen Rakennusperintö ry kutsui ja isännöi piirtäjiä Pohjanmaalla jo toisen kerran. Edellisellä kerralla vuonna 2022 dokumentoitiin Kuortaneella kaksfooninkisia. Molempien leirien sisällöistä on koostettu Kauhajoen kulttuuritaloon näyttely ”Kansanrakennuksia kansainvälisin silmin”, joka avautuu 3.6.2025. Näyttelyn on suunnitellut Pohjalainen Rakennusperintö ry:n puheenjohtaja Riitta Jaakkola, joka kertoo koko projektin leireineen, seminaareineen ja näyttelyineen olleen mittava, mutta erittäin tärkeä jo ihan paikallisen rakennusperinnön dokumentaation kannalta. Näyttelyn avulla halutaankin herätellä yleisöä arvostamaan ja suojelemaan vanhoja rakennuksia. Loppukesällä 2025 julkistetaan vielä hankkeeseen kuuluva ”Pohjalaiset tuulimyllyt” -julkaisu, jota leiripiirrokset kuvittavat. Piirustustekniikan taustalla on kansainvälinen International Vernadoc -hanke, jossa kansanrakennuksia dokumentoidaan mittapiirustusten avulla maailmanlaajuisesti. Hankkeen on käynnistänyt suomalainen arkkitehti Markku Mattila 1990-luvulla. Mattila on toiminut pitkään projektien vetäjänä Suomessa ja maailmalla. Toiminta on alusta asti perustunut mestari-kisälli-ajatteluun, jolloin kokeneemmat piirtäjät neuvovat tuoreita osaajia. Leirin osallistujat kiittelivät leirillä olevaa ilmapiiriä ja oppeja piirtämistekniikasta. Arkkitehdit kertovat saavansa vanhoista rakenteista ja rakentamistavoista inspiraatiota myös nykyrakennusten suunnitteluun. Millintarkkojen mittapiirrosten tekeminen vaatii kärsivällisyyttä, taitoa ja tarkkaa silmän ja käden yhteistyönä. Yhden piirustuksen tekoon kului leirillä viikon päivät. Työ on hidasta ja se aloitetaan tarkalla mittaamisella. Silloin rakennuksen yksityiskohdat toistuvat paperille tarkasti ja mittasuhteet pysyvät paikoillaan. Sekä leirillä että näyttelyn tekemisessä mukana ollut alavutelaislähtöinen arkkitehtiopiskelija Ilari Anttila kertoo oppineensa katsomaan ja arvostamaan rakennuksia uudella tavalla. Tuulimyllyt ovat hyvä kohde, sillä ne edustavat kansanomaisia maaseudun rakennuksia, mutta niiden sisätiloissa on monimutkaista tekniikkaa ja sen kaiken tallentaminen piirtämällä tuo esille sekä rakennustavan että esteettiset arvot. Etelä-Pohjanmaalla niitä on kattavasti vielä alkuperäisillä paikoillaan, mikä sekin tuo oman arvonsa rakennuksen historialle. Lisätietoja: Pohjalainen Rakennusperintö ry, Riitta Jaakkola, puh. 040 092 5656
Kansanrakennuksia kansainvälisin silmin -näyttely